open-index/open-wikipedia-markdown huggingface dataset:
Kanadan naisten jääpallomaajoukkue

**Kanadan naisten jääpallomaajoukkue** edustaa Kanadaa naisten jääpallokilpailuissa. Se toimii Kanadan jääpalloliiton alaisuudessa. Kanada ei ole saavuttanut mitalisijoja jääpallon naisten maailmanmestaruuskilpailuissa.

## Historia
3. joulukuuta 2005 Kanada pelasi ensimmäisen virallisen naisten jääpallomaaottelunsa Yhdysvaltoja vastaan John Rose Minnesota Ovalilla, Rosevillessa, Minnesotan osavaltiossa, Yhdysvalloissa. Ottelu päättyi tasan 2–2. Seuraavana päivänä Kanadan naiset ottivat ensimmäisen voittonsa, kun Yhdysvallat kaatui 1–3 samalla kentällä.

Ensimmäisen kerran Kanada osallistui jääpallon naisten MM-kilpailuihin 2006 Yhdysvalloissa ja sijoittui kisoissa viimeiseksi eli kuudenneksi.

## Katso myös
*Kanadan jääpallomaajoukkue

## Lähteet
*

## Aiheesta muualla
*Canada Bandy
State highway

**State Highway**, **state road** tai **state route** viittaa tiehen, joka kulkee tietyn osavaltion sisällä. Sillä voidaan tarkoittaa osavaltion itse numeroimaa tietä tai mitä tahansa tietä, jota paikallinen osavaltio pitää kunnossa. Termi on käytössä maissa, jotka on jaettu osavaltioihin eli ainakin Yhdysvalloissa, Australiassa, Intiassa ja Meksikossa.

Yhdysvalloissa osavaltiot saavat itse päättää oman liikennemerkkinsä osoittamaan state highway -teitä. Oletuksena merkkinä toimii musta neliö, jonka sisällä on valkoinen ympyrä ja mustalla tien numero, mutta esimerkiksi Kalifornian osavaltion merkki on vihreä lapion pää, johon on kirjattu "California" sekä tien numero. Tällä hetkellä pisin Yhdysvalloissa kulkeva State highway on Montanan osavaltiossa kulkeva Montana Highway 200, jolla on pituutta 1128 kilometriä.

## Lähteet
Rachael Ray

**Rachael Domenica Ray** (s. 25. elokuuta 1968) on yhdysvaltalainen televisiokasvo, julkkiskokki ja kirjailija. Hän emännöi puhe- ja lifestyle-ohjelmaa *Rachael Ray* ja kolmea kokkiohjelmaa, *[[30 Minute Meals]]*, *[[Rachael Ray's Tasty Travels]]* ja *[[$40 a Day]]*.

## Yksityiselämä

Ray syntyi Massachusettsissa Elsa Scuderin ja James Rayn tyttäreksi ja kasvoi New Yorkissa. Hänen perheellään oli oma ravintola Massachusettsissa.

24. syyskuuta 2005 Ray meni naimisiin John Cusimanon kanssa Toscanassa, Italiassa.

## Teokset
* *30 Minute Meals* (1999)
* *Rachael Ray's Open House Cookbook* (2000)
* *Comfort Foods* (2001)
* *Veggie Meals* (2001)
* *30-Minute Meals 2* (2003)
* *Get Togethers: Rachael Ray 30 Minute Meals* (2003)
* *Cooking Rocks!: Rachael Ray 30-Minute Meals for Kids* (2004)
* *$40 a Day: Best Eats in Town* (2004)
* *Rachael Ray's 30-Minute Meals: Cooking 'Round the Clock* (2004)
* *Rachael Ray's 30-Minute Meals for Kids: Cooking Rocks!* (2004)
* *Rachael Ray's 30-Minute Get Real Meals : Eat Healthy Without Going to Extremes* (2005)
* *Rachael Ray 365: No Repeats: A Year of Deliciously Different Dinners* (2005)
* *Rachael Ray 2, 4, 6, 8: Great Meals for Couples or Crowds* (2006)
* *Rachael Ray's Express Lane Meals* (2006)
* *Rachael Ray: Just In Time* (2007)
* *Yum-O! The Family Cookbook* (2008)
* *Rachael Ray's Big Orange Book* (2008)
* *Rachael Ray's Book Of 10: More Than 300 Recipes To Cook Every Day* (2009)

## Aiheesta muualla
*Rachael Rayn virallinen nettisivu
Nick Clegg

**Nicholas William Peter ”Nick” Clegg** (s. 7. tammikuuta 1967) on media-alan vaikuttaja ja entinen brittiläinen poliitikko. Hän oli liberaalidemokraattisen puolueen puheenjohtajana 2007–2015. Vuoden 2010 parlamenttivaalien jälkeen Clegg valittiin varapääministeriksi konservatiivien ja liberaalidemokraattien koalitiohallitukseen. Vuonna 2018 Clegg palkattiin vastaamaan Facebookin (nykyään Meta) globaalista viestinnästä. Hän erosi tehtävastään tammikuussa 2025. 

## Elämä ja perhe
Nick Clegg syntyi Chalfont St Gilesissa, Buckinghamshiressä vuonna 1967 neljälapsisen perheen kolmantena lapsena. Nickin isä on puoliksi venäläinen pankkiiri, joka toimii johtajana United Trust Bankissa. Hänen isoisänsä Ignati Zakrevski oli keisarillisen Venäjän senaatin oikeuskansleri. Nickin hollantilainen äiti Hermance van den Wall Bake oli erityisopettaja, joka joutui lapsena japanilaiselle keskitysleirille Jakartassa, Alankomaiden Itä-Intiassa.

Clegg kasvoi kaksikielisessä hollannin- ja englanninkielisessä kodissa. Hän puhuu myös ranskaa, saksaa ja espanjaa. 

Clegg työskenteli vuoden Itävallassa hiihdonopettajana, ennen kuin meni opiskelemaan antropologiaa ja arkeologiaa Cambridgen yliopiston Robinson Collegeen vuonna 1986. Kesän 1989 hän oli harjoittelijana Helsingissä Postipankissa. Valmistuttuaan hän opiskeli vielä vuoden University of Minnesotassa, jossa kirjoitti työn syväekologian filosofiasta.

Clegg on naimisissa espanjalaisen Miriam González Durántezin kanssa ja heillä on kolme lasta.

## Politiikka
Clegg valittiin Euroopan parlamentin jäseneksi vaalikaudelle 1999–2004 East Midlandsista. Hän istui Euroopan liberaali- ja demokraattipuolueen ryhmässä. Vuonna 2005 hän nousi Ison-Britannian parlamenttiin Sheffield-Hallamin vaalipiiristä.

Clegg valittiin liberaalidemokraattien johtoon 2007 Sir Menzies Campbellin jäätyä eläkkeelle.

Cleggin kaudella liberaalidemokraattien kannatus nousi kyselyissä ajoittain yli 20 prosenttiyksikön ja toukokuussa 2009 jopa työväenpuolueen ohi. Huhtikuun 2010 vaaliväittelyiden jälkeen puolueelle mitattiin jopa johtavan puolueen asemaa. Vaaleissa tulos jäi kuitenkin 23 prosenttiin, jossa oli yksi prosenttiyksikkö nousua, mutta puolueen paikkamäärä väheni viidellä 57 paikkaan. Tulos johti siihen, että mikään puolue ei saanut yli puolta paikoista (ns. *hung parliament*), ja päädyttiin hallitusneuvotteluihin. Konservatiivien kanssa liittoutuneet liberaalidemokraatit saivat hallitukseen viisi ministerinpaikkaa.

## Lähteet

## Aiheesta muualla

*
Luettelo Suomen virallisen singlelistan ykkösistä vuonna 1993

Tämä on **luettelo [[Suomen virallinen lista|Suomen virallisen singlelistan]] ykkösistä 1993**, joka sisältää kärkipaikkaa hallussaan pitäneet singlet vuonna 1993.

Vuosina 1989-1993 Musiikkituottajat – IFPI Finland ry:n (entinen Suomen Ääni- ja kuvatallennetuottajat ÄKT) valtuuttamaa Suomen virallista listaa kokosi helsinkiläinen paikallisradio Radio Ykkönen. Listaa julkaistiin joka toinen viikko.

## Lista

## Katso myös

* Luettelo musiikkilistoista

## Lähteet
* Suomi soi 4: Suuri suomalainen listakirja (Tammi, 2005; toim. Jake Nyman)
Chuck Jones

**Charles Martin "Chuck" Jones** (21. syyskuuta 1912 Spokane, Washington &ndash; 22. helmikuuta 2002) oli yhdysvaltalainen animaattori, animaatio-ohjaaja, -käsikirjoittaja ja -tuottaja.

Jones aloitti Warner Brosilla animaattorina ja käsikirjoittajana vuonna 1933 ja 1938 hänestä tuli *[[Merrie Melodies]]* -animaatiosarjan ohjaaja. Hän työskenteli muun muassa Repe Sorsan ja Väiski Vemmelsäären parissa ja loi muun muassa Kelju K. Kojootin ja Maantiekiitäjän ja Henry Haisulin hahmot. 1960-luvun puolessavälissä Jones teki useita Tom & Jerry -animaatioita Metro-Goldwyn-Mayerille. Myöhempinä töinään Jones teki muun muassa animaatiokohtauksia elokuviin *[[Gremlins 2 – uusi pesue]]* (1990) ja *[[Mrs. Doubtfire – Isä sisäkkönä]]* (1993).

Chuck Jones sai kolmasti Oscar-palkinnon. Ne tulivat animaatioista *For Scent-imental Reasons* (1949), *So Much for So Little* (1949) ja *The Dot and the Line* (1965). Lisäksi hän sai Oscar-kunniapalkinnon 1996. Hän on myös saanut tähden Hollywood Walk of Famelle. Chuck Jones oli Tampereen kansainvälisten lyhytelokuvajuhlien päävieraana vuonna 1997.

## Lähteet

## Aiheesta muualla
* 
* 
* The Independentin muistokirjoitus 25.2.2002 
* Guardianin muistokirjoitus 25.2.2002
Blom

**Blom** on muun muassa seuraavien henkilöiden sukunimi:

* Agda Blom (1864–1929), suomalainen veistonopettaja
* Anders Blom (s. 1955), suomalainen kokoomuslainen poliitikko ja järjestöjohtaja
* Atte Blom (s. 1943), suomalainen äänilevytuottaja
* August Blom (1869–1947), tanskalainen elokuvaohjaaja ja näyttelijä
* Edward Blom (s. 1970), ruotsalainen ruokatoimittaja, kirjailija ja televisiojuontaja
* Elin Blom (s. 1994), suomalainen laulaja
* Berndt Blom (1868–1932), suomalainen arkkitehti
* Didrik Blom, *Didrik Blomcreutz* (1686–1751), ruotsalainen upseeri ja sotilaskomentaja
* E. W. Blom (1857–1907), suomalainen kasvitieteilijä, luonnontieteiden opettaja ja polaariretkikunnan havaintojen tekijä
* Edward Blom (s. 1970), ruotsalainen ruokatoimittaja, kulttuurihistorioitsija, televisiojuontaja ja kirjailija
* Erik Blom (1817–1887), suomalainen pappi ja runoilija
* Fredrik Blom (1781–1853), ruotsalainen arkkitehti
* Gustav Peter Blom (1785–1869), norjalainen juristi ja kirjailija
* Ida Blom (1931–2016), norjalainen historioitsija ja professori
* John Blom (1868–1930), suomalainen kangaskauppias, J. Blomin tukku- ja vähittäiskauppahuoneen perustaja
* Jyrki Blom (s. 1962), suomalainen keihäänheittäjä
* K. Arne Blom (1946–2021), ruotsalainen jännityskirjailija
* Kimmo Blom, *Angelo De Nile* (1970–2022), suomalainen rock-laulaja, säveltäjä ja sanoittaja
* Lasse Blom (1920–1944), suomalainen jääkiekkomaalivahti
* Lydia Blom (1853–1934), suomenruotsalainen kirjailija
* Maria Blom (s. 1971), ruotsalainen näytelmäkirjailija
* Markus Blom (s. 1982), suomalainen näyttelijä ja ääninäyttelijä
* Michael Leonard von Blom (1856–1919), suomalainen Venäjän armeijan kenraalimajuri ja senaattori, Otto Leonard von Blomin poika
* Nestor Blom (1889–1918), suomalainen työmies, punaisten rintamapäällikkö Suomen sisällissodassa
* Olof Blom (1828–1894), suomalainen kauppias, laivanvarustaja ja valtiopäivämies
* Otto Leonard von Blom (1798–1877), suomalainen Venäjän armeijan kenraaliluutnantti, Vaasan läänin kuvernööri
* Raimo Blom (1943–2023), suomalainen sosiologi
* Rens Blom (s. 1977), alankomaalainen seiväshyppääjä
* Torsti Blom (1924–2000), suomalainen vakuutusvirkailija ja kirjailija
* Viktor Blom (s. 1990), ruotsalainen pokeriammattilainen.

;Kuvitteellisia henkilöitä

* Susanna Blom, tv-sarjassa *[[Kotikatu]]*

## Katso myös
* Oker-Blom
* Blum
Oker-Blom

**Oker-Blom** on suomalainen aatelissuku.

Suku on alkujaan lähtöisin Turusta tai Turun seudulta ja sukunimi oli muotoa Åkerblom. Suvussa oli 1700–1800-luvulla kolmessa polvessa piirihallinnon virkamiehiä. Kenraali ja kuvernööri Christian Theodor Åkerblom aateloitiin vuonna 1865, ja hän muutti sukunimensä 1866 muotoon *Oker-Blom*. Samana vuonna suku esiteltiin ritarihuoneelle numerolla 239. Suvun tunnuslause kuuluu *Oma toimi Luojan apu*.

## Jäseniä
*Christian Theodor Oker-Blom (1822­­–1900), kenraali, maaherra, senaattori
*Georg Kristian Oker-Blom (1859–1892), juristi ja valtiopäivämies, Christian Oker-Blomin poika
*Maximilian (Max) Oker-Blom (1863–1917), lääketieteen uranuurtajia Suomessa, Christian Oker-Blomin poika
*Hjalmar Oker-Blom (1870–1937), agronomi, juristi, maatalousneuvos ja valtiopäivämies, Christian Oker-Blomin poika
*Nils Oker-Blom (1919–1995), lääkäri, professori ja arkkiatri, Max Oker-Blomin pojanpoika
*Angela Oker-Blom (s. 1947), taiteilija
*Jan D. Oker-Blom (s. 1975), ruotsalaisen kansanpuolueen poliitikko

## Lähteet

## Kirjallisuutta
*Michaela Bränn (toim.): *Ätten Oker-Blom*, Släkteföreningen Oker-Blom, Helsinki 2009.
Owen Kline

**Owen Joseph Kline** (s. 14. lokakuuta 1991) on yhdysvaltalainen elokuvaohjaaja ja entinen lapsinäyttelijä. Hänen vanhempansa ovat näyttelijät Kevin Kline ja Phoebe Cates. Hänellä on yksi sisar.

Kline esiintyi Frank Berkmanin lapsiroolissa elokuvassa *[[The Squid and the Whale]]* (2005), josta hän sai Young Artist Award -ehdokkuuden vuonna 2006.

## Lähteet

## Aiheesta muualla
*
Oksakosken koulu

**Oksakosken koulu** sijaitsee Oksakosken kylässä n. 8 km Perhon kirkonkylältä.

Vuonna 2001 rakennettu liikuntasali ja 1998 remontoidut kaksi koulurakennusta tarjoavat puitteet n. 70 oppilaalle esikoululaisista kuudenteen luokkaan. Opettajia koulussa on kolme luokanopettajaa ja yksi esikoulunopettaja. Lisäksi koululla toimii iltapäiväkerho ja ryhmäpäiväkoti. Iltaisin on tarjolla eri järjestäjien monenlaisia kerhoja.

Koulu tarjoaa puitteet mitä moninaisimmille aktiviteeteille. Liikuntasali on päivittäin koululaisten ja kyläläisten ahkerassa käytössä. Koulun läheisyydessä oleva pururata ja kota ovat kaikkien kyläläisten käytössä. Koulun järjestämät juhlat ja tapahtumat saavat koko kylän liikkeelle.

## Aiheesta muualla
* Oksakosken koulun kotisivut
Anhydriitti

**Anhydriitti** on vedetön, tavallisesti massamainen kalsiumsulfaattimineraali, jota käytetään maanparannusaineena ja sementin valmistuksessa. Vedettömyyteen viittaa myös sen nimi, joka on johdettu kreikankielisestä sanasta *anudros* eli ’ilman vettä’.

Anhydriittiä esiintyy usein kerrostuneena toisten evaporiittien kanssa. Veden vaikutuksesta se muuttuu vesipitoiseksi kalsiumsulfaattimineraaliksi, kipsiksi, josta sen erottaa helpoiten lohkeavuuden perusteella; anhydriittikiteissä on kolme lohkosuuntaa, jotka ovat suorassa kulmassa toisiinsa nähden.

## Lähteet

## Katso myös
* anhydridit

## Aiheesta muualla
* Mindat: Anhydrite 
* Webmineral: Anhydrite Mineral Data 
* Handbook of mineralogy: Anhydrite (pdf)
Ricki-Lee Coulter

**Ricki-Lee Coulter** (s. 10. marraskuuta 1985), tunnetaan yleisesti nimellä **Ricki-Lee**, on uusiseelantilaissyntyinen australialainen pop/R&B-laulaja. Hän nousi julkisuuteen vuonna 2004 kilpaillessaan *Australian Idol* -kilpailussa.

Coulterin kappale Can't Touch It on Sex and the City – Sinkkuelämää 2 -elokuvan soundtrackillä.

## Studioalbumit
* Ricki-Lee (2005)
* Brand New Day (2007)

## Aiheesta muualla

*Ricki-Leen virallinen sivusto
Ruostesiipi

**Ruostesiipi** (*Phragmatobia fuliginosa*) on siilikkäisiin kuuluva perhoslaji. Tavallisimmin sen tapaa toukkana.

## Koko ja ulkonäkö
Ruostesiipi on selvästi punertavansävyinen, yleisilmeeltään tumma perhonen. Etusiivet ovat yksivärisen punertavan ruskeat ja kauttaaltaan läpikuultavat, mikä antaa eläimelle ehkä hieman muovisen vaikutelman. Takasiivissä, takaruumiissa ja jaloissa on yleensä kirkkaanpunaista väriä. Takasiivet ovat punamustat ja niiden väri vaihtelee mustavoittoisesta lähes kirkkaanpunaiseen. Kaikissa siivissä on myös kaksi mustaa täplää. Siipiväli 28&ndash;38&nbsp;mm. Lennossa perhonen näyttää selvästi punertavalta.

Toukka muistuttaa paljon isosiilikkään toukkaa. Se on kauttaaltaan ruskean karvan peittämä. Karvat kasvavat helposti erottuvina kiehkuroina.

## Levinneisyys ja lentoaika

Ruostesiipi on yleinen laji koko Suomessa ja sen levinneisyys kattaa Euroopan lisäksi Pohjois-Afrikan sekä Aasian pohjoisosat. Ruostesiiven lentoaika on toukokuun lopulta kesäkuun loppuun. Lajilla kehittyy usein toinen sukupolvi, jonka yksilöt lentävät heinäkuun alun ja syyskuun puolenvälin välisenä aikana.

Ruostesiiven toukat lähtevät liikkeelle varhain keväällä, maalis-huhtikuussa, jo ennen lumien sulamista. Kookas, tumma ja karvainen toukka on helppo havaita keväthangelta.

## Elinympäristö ja elintavat
Laji viihtyy avoimilla niityillä ja metsänreunoilla. Aikuiset perhoset lentävät enimmäkseen yöllä, mutta ajoittain niitä voi nähdä myös päivällä. Molemmat sukupuolet lentävät valolle, joskin naaraat hieman koiraita harvemmin.

Naaras munii 300&ndash;400 munaa ryhminä ravintokasvien lehtien alapinnoille. Toukat ovat yöaktiivisia ja piilottelevat päivät matalalla kasvillisuuden joukossa. Ruostesiipi talvehtii täysikasvuisena toukkana. Keväällä toukka koteloituu maahan ja kotelovaihe kestää noin kaksi viikkoa.

## Ravintokasvi
Toukka on polyfagi ja elää monilla eri kasvilajeilla. Talvehtinut toukka ja aikuinen perhonen eivät enää nauti ravintoa.

## Lähteet

## Aiheesta muualla
* Bestimmungshilfe des Lepiforums 
* Moths and Butterflies of Europe and North Africa
Luettelo Suomen virallisen singlelistan ykkösistä vuonna 1992

Tämä on **luettelo [[Suomen virallinen lista|Suomen virallisen singlelistan]] ykkösistä 1992**, joka sisältää kärkipaikkaa hallussaan pitäneet singlet vuonna 1992.

Vuosina 1989-1993 Musiikkituottajat – IFPI Finland ry:n (entinen Suomen Ääni- ja kuvatallennetuottajat ÄKT) valtuuttamaa Suomen virallista listaa kokosi helsinkiläinen paikallisradio Radio Ykkönen. Listaa julkaistiin joka toinen viikko.

## Lista

## Katso myös

* Luettelo musiikkilistoista

## Lähteet
* Suomi soi 4: Suuri suomalainen listakirja (Tammi, 2005; toim. Jake Nyman)
Adam Kaczmarek

**Adam Stanisław Kaczmarek** (17. elokuuta 1961 Bydgoszcz – 5. kesäkuuta 2024) oli puolalainen pistooliampuja ja maailmanmestari.

Kaczmarek saavutti urallaan henkilökohtaisen ja joukkuemaailmanmestaruuden 25 metrin olympiapistoolissa. Hän otti osaa olympialaisiin kahdesti.

## Olympialaiset

## Lähteet
*
*
*

### Viitteet
Isoylänköjuoksijat

**Isoylänköjuoksijat** (*Attagis*) on ylänköjuoksijoiden heimoon kuuluva eteläamerikkalainen kahlaajalintusuku. Suvun lajit ovat sopeutuneet kasvinsyöjiksi.

Isoylänköjuoksijoihin kuuluu kaksi lajia:
* Lumiylänköjuoksija (*Attagis gayi*)
* Etelänylänköjuoksija (*Attagis malouinus*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: ''Attagis''
Dashboard Confessional

**Dashboard Confessional** on yhdysvaltalainen vaihtoehtorockia soittava yhtye Floridasta. Yhtyeen solisti on Chris Carrabba. Muut yhtyeen jäsenet ovat Scott Schoenbeck (basso), John Lefler (kitara) ja Mike Marsh (rummut). Carrabba itse soittaa kitaraa. Yhtyeen tunnetuimmat kappaleet ovat  *Stolen* ja Spider-man 2:ssa kuultu *Vindicated*.

## Diskografia
### Albumit

## Lähteet

## Aiheesta muualla

* Yhtyeen kotisivut
Rukajärven tiellä

**Rukajärven tiellä** on Antti Tuurin kirjoittama romaani, joka on ensimmäinen osa hänen kolmiosaisesta Rukajärvi-sarjastaan. Kirja julkaistiin vuonna 1990, ja sen on kustantanut Kustannusosakeyhtiö Otava.

Kirjan ajankohtana on jatkosodan aika, ja sen miljöönä on Aunuksen Karjalan Rukajärvi. Kirja perustuu 14. divisioonan veteraanien kertomuksiin. Teoksessa ei ole varsinaista dialogia, vaan kerronta tapahtuu kronologisesti kappaleilla, jotka on kirjoitettu haastattelujen pohjalta. Kirja päättyy siihen, kun Päämaja käskee pysäyttämään hyökkäyksen, kun Rukajärvi on vallattu syyskuussa 1941.

## Lähteet
International Nomenclature of Cosmetic Ingredients

**International Nomenclature of Cosmetic Ingredients** (**INCI**, ) on Euroopan unionin kehittämä järjestelmä kosmetiikan ainesosaluettelon selkeyttämiseksi ja yhteyttämiseksi Euroopan alueella. INCI-nimillä oleva tuoteseloste on pakollinen Euroopan unionin alueella. Tuoteselosteessa tuotteen ainesosat ilmoitetaan pitoisuusjärjestyksessä. Aineet, joiden pitoisuus on alle 1 %, voidaan ilmoittaa sekalaisessa järjestyksessä.

## Lähteet
* European Inventory of Ingredients 

## Aiheesta muualla
*Teknokemian yhdistys: Kosmetiikan ainesosaluettelo - mitä se kertoo tuotteesta?  
*Incihaku.fi on ilmainen kosmetiikan sanasto
Suoraan seinään

**Suoraan seinään** (, kirjaimellisesti *seinää vasten*; ) on Fatih Akınin käsikirjoittama ja ohjaama saksalais-turkkilainen draamaelokuva vuodelta 2004. Elokuva palkittiin muun muassa Berliinin elokuvajuhlien pääpalkinnolla, Kultaisella karhulla.

Suomen ensi-iltansa elokuva sai 1. lokakuuta 2004.

## Juoni

Elokuva kertoo Hampurissa St. Paulin kaupunginosassa asuvista saksanturkkilaisista parikymppisestä Sibel Günerista (Sibel Kekilli) ja nelikymppisestä Cahit Tomrukista (Birol Ünel). Cahit on jäänyt keski-ikäisenä leskeksi. Hän on vaimonsa kuoleman jälkeen alkoholisoitunut, ja ajaa erään huonon illan lopuksi humalassa autolla päin seinää. Hän tulee tajuihinsa klinikalla, jonne hänet on viety sen jälkeen, siellä on myös Sibel, joka on myös yrittänyt itsemurhaa. 

Sibelillä on rasitteena perhe joka haluaa valvoa tätä, ja on kieltänyt häneltä hauskan pidon ja vapaan seurustelun. Hän saa ajatuksen että he kaksi voisivat solmia kulissiavioliiton jossa he asuisivat yhdessä, mutta voisivat kummatkin elää omaa elämää vapaana, ja saa Cahitin suostuteltua siihen. Pian avioliiton solmimisen jälkeen he kuitenkin huomaavat ettei se ehkä onnistukaan niin kuin he olivat kaavailleet; ilman seksiä ja rakkautta. Elokuvan luoppupuolella tapahtumat sijoittuvat Istanbuliin.

## Rooleissa

## Arvioita
*Turun Sanomien* Päivi Valotien mielestä Akinin ihmissuhdetempoilu on hetkittäin varsin toimiva sekoitus mustaa komediaa ja traagista rakkaustarinaa Saksan turkkilaissiirtolaisista, mutta rosoisen realismin ja pateettisen melodraaman välissä kompuroivan elokuvan varsinainen sanottava jää hieman hämäräksi.

## Lähteet

## Aiheesta muualla
* 
* 
* 
*
Ammattietiikka

**Ammattietiikka** on soveltavan etiikan osa-alue, joka käsittelee ammatillisten tekojen eettisyyttä. Yleinen ammattietiikka on sovelletun etiikan laajin osa. Ammattietiikan tutkituimpia alueita Suomessa ovat lääketieteen etiikka ja bioetiikka, jotka tyypillisesti käsittelevät terveyden eettisiä kysymyksiä. Filosofiselta perustaltaan ammattietiikka liittyy siihen, miten tarkasteltava ammatti pohjautuu tieteeseen, millaisia palvelutehtäviä sille on asetettu ja millaisia valtatavoitteita tällä ammatilla on.

Ammattilainen on toisaalta yksilö ja toisaalta ammatillisen viiteryhmänsä, kuten ammattikunnan, jäsen. Kollegiaalisuus liittyy ammattietiikan käsitteeseen läheisesti. Tämän kaksinaisuuden pohjalta voi syntyä ristiriitoja. Maija-Riitta Ollila on tästä syystä pitänyt ammattietiikkaa ongelmallisena ilmiönä, jos ammattietiikka ohittaa ammatinharjoittajan etiikan ihmisenä.

Ammattietiikka voi nykyään ilmetä ammattieettisten ohjeiden muodossa. Historiallisesti ne ovat kuitenkin uusi ilmiö: ammattieettiset ohjeet on muotoiltu laeiksi tai ne ovat välittyneet alan traditioissa esimerkiksi kunniatauluina. Eettisiä ohjeita on eritasoisia: ylimpänä varsinainen eettinen koodi arvojen ja periaatteiden muodossa, sitten käytännön koodit ja alimpana konkreettiset toimintaohjeet. 

## Lähteet

*  
* 
*  
* 

### Viitteet

## Kirjallisuutta
* 
* 
* 
* 
* 
*
Curaçao (likööri)

**Curaçao** on likööri, joka on maustettu Curaçaon saarella kasvavan laraha-sitruspuun (*Citrus aurantium* ssp. *currassuviencis*) hedelmien kuivatulla kuorella. Alkoholia siinä on 20–40 tilavuusprosenttia. Espanjalaiset löytöretkeilijät istuttivat 1527 Curaçaolle appelsiinipuita, mutta saaren vähäravinteisen maaperän ja kuivan ilmaston vuoksi hedelmistä tuli pieniä ja kitkeränmakuisia. Aromikkaita kuoria ryhdyttiin käyttämään maustamiseen ja puu jalostettiin omaksi lajikseen sen hedelmien säilyttäessä voimakkaan karvaan makunsa.

Curaçaoliköörin kehitti ja sitä markkinoi ensimmäisenä juutalainen espanjalais-portugalilaislähtöinen Seniorin perhe 1800-luvulla. Liköörin valmistuksessa hedelmien kuoret kuivataan ja niitä liotetaan alkoholissa ja vedessä useita päiviä, jonka jälkeen kuoret poistetaan liemestä ja muut mausteet lisätään. Liköörissä tuntuu appelsiinin maku riippuen sen karvausasteesta. Se on luonnostaan väritöntä, liköörin väri tulee keinotekoisesta väriaineesta. Curaçao on yleensä sinistä, mutta se voi olla muunkin väristä. Curaçao on hyvin samantyyppinen juoma kuin Triple sec, joka on väritöntä.

## Lähteet
Kiss-Kiss

**Kiss-Kiss** on Fazerin vuonna 1897 lanseeraama makeinen. Se on Fazerin kolmanneksi vanhimpia makeistuotteita. Kiss-Kissiä myydään nykyisin joulun alla erillisissä paketeissa ja ympäri vuoden Fazerin Parhain -pussissa muiden makeisten joukossa. Se on suippo, päältä pehmeä, rapea ja vaaleanpunainen ja kätkee sisälleen venyvää ja sitkeää toffeeta. 

Kiss-Kiss-karamelli on kääritty kissakuvioiseen paperiin. Leikkivät tai soittavat kissanpennut ovat olleet kääreissä aina, ja kun Suomen makeisteollisuus täytti vuonna 1991 sata vuotta, kissat pääsivät postimerkkiin. Kiss-Kissin tavaramerkki rekisteröitiin 15. marraskuuta 1901, mikä tarkoittaa että se on vanhin suomalainen Suomessa voimassa oleva tavaramerkki.

Neuvostoliitossa ja nyttemmin Venäjällä on saatavilla Кис Кис -toffeemakeisia, joissa Fazerin makeisten tapaan käärepaperissa on kissankuvia, mutta makeinen itse on neliön muotoinen. Кис-Кис ääntyy samoin kuin Suomen Kiss-Kiss.

## Lähteet

## Aiheesta muualla
*, lyhyt tv-mainos vuodelta 1985.
Paracoelops megalotis

***Paracoelops megalotis*** on harvinainen lepakkolaji, jota on tavattu vain Vietnamin keskiosassa Nghệ Anin maakunnassa. Se on sukunsa ainoa laji. Sillä on hyvin suuret korvat, jotka ovat yläreunastaan pyöreät.

## Lähteet
Natriumpropionaatti

**Natriumpropionaatti** eli **natriumpropanaatti** (C3H5O2Na, CH3CH2COONa) on propaanihapon natriumsuola eli koostuu natrium- ja propionaatti-ioneista. Natriumpropionaattia käytetään elintarvikkeissa säilöntäaineena ja lääketieteessä.

## Ominaisuudet
Huoneenlämpötilassa yhdiste on kiteistä ainetta, joka liukenee hyvin veteen hieman emäksiseksi liuokseksi. Natriumpropionaatti on hygroskooppinen eli imee kidehilaansa kosteutta.

## Valmistus
Natriumpropionaattia valmistetaan useimmiten neutraloimalla propaanihappoliuosta natriumhydroksidilla.

:CH3CH2COOH + NaOH → CH3CH2COONa + H2O

## Käyttö
Natriumpropionaattia käytetään muiden propionettisuolojen tavoin elintarvikkeissa säilöntäaineena, joka estää homeiden ja bakteerien kasvua estämällä niiden energiantuotantoa. Sitä saa käyttää leivissä ja leivonnaisissa. Natriumpropionaattia käytetään erityisesti kemiallisilla valmisteilla kohotetuissa tuotteissa, koska niin ikään useasti käytetyn kalsiumpropionaatin kalsiumionit voivat reagoida epätoivotulla tavalla nostatusaineiden kanssa. Natriumpropionaatin E-koodi on E281. 

Natriumpropionaattia voidaan käyttää lehmän ketoosin hoitoon. Propionaatti muuntuu lehmän aineenvaihdunnassa glukoosiksi ja näin ollen nostaa lehmän verensokeria.

## Lähteet

## Aiheesta muualla
*PubChem: Sodium propionate 
*Food Component Database (FooDB): Sodium propionate 
*KEGG: Sodium propionate 
*ChemBlink: Sodium propionate
Pikkuylänköjuoksijat

**Pikkuylänköjuoksijat** (*Thinocorus*) on ylänköjuoksijoiden heimoon kuuluva eteläamerikkalainen lintusuku.

Pikkuylänköjuoksijoihin kuuluu kaksi lajia:
* Pikkuylänköjuoksija (*Thinocorus orbignyianus*)
* Kääpiöylänköjuoksija (*Thinocorus rumicivorus*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: ''Thinocorus''
Erik Granfelt

**Pär Erik Granfelt** (1. marraskuuta 1919 Jääski – 14. helmikuuta 1990 Helsinki) oli suomalainen taidemaalari ja graafikko. Hänen debyyttinsä oli Nuorten näyttelyssä vuonna 1947.

Granfelt opiskeli Vapaassa taidekoulussa vuosina 1946–1950 Sam Vannin ja Unto Pusan johdolla. Hänen sai runsaasti vaikutteita ranskalaisilta taiteilijoilta ja hänen työnsä olivat aluksi lähellä kubismia. Varhaiselle tuotannolle olivat tyypillisiä myös voimakkaat perusvärit. Myöhemmin hänen tyylinsä muotoutui realistisempaan suuntaan ja värinkäyttö muuttui herkemmäksi ja valoisammaksi. Granfeltin teosten aiheina ovat useimmiten ihmiset joko yksin tai ryhmänä sekä maisemat ja asetelmat. Hänen teoksissaan näkyy myös geometriseen abstraktioon perustuvaa ilmaisua. Maalausten ohella hän on tehnyt muun muassa litografiatöitä ja liitupiirustuksia. 

Granfeltilla oli usein näyttelyitä yhdessä Per Steniuksen, Anitra Lucanderin ja Rafael Wardin kanssa.

## Lähteet
* 
* Niina Kalmari 2002. Tissarin taidekokoelma. Keräilijän ja kokoelman tarkastelua. Jyväskylän yliopisto, Pro gradu -tutkielma

## Aiheesta muualla
*
Channel Nordica

**Channel Nordica** on Waltarin ja Angelit-yhtyeen vuonna 2000 julkaistu yhteisalbumi.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
;Waltari
* Kärtsy Hatakka – laulu, basso, musiikkiohjelmointi
* Roope Latvala – kitara
* Jariot Lehtinen – kitara
* Janne Immonen – kosketinsoittimet
* Janne Parviainen – rummut

;Angelit
* Tuuni Länsman – laulu
* Ursula Länsman – laulu
* Alfred Häkkinen – kitara, rummut
* Samuli Kosminen – lyömäsoittimet
* Mamba Assefa – lyömäsoittimet
* Kimmo Kajasto – kosketinsoittimet, musiikkiohjelmointi

## Arvostelut
* Soundi: 

## Lähteet

## Aiheesta muualla
* 
*
Gottfrid Gräsbeck

**Gottfrid Gustaf Unosson Gräsbeck** (15. helmikuuta 1927 Turku – 19. heinäkuuta 2010 Turku) oli suomalainen säveltäjä ja kuoronjohtaja.

Säveltäjänä Gräsbeck sovelsi monia eri sävellystekniikoita. Hän sävelsi muun muassa kuoroteoksia, elektronimusiikkia ja dodekafonisia teoksia. Gräsbeckin varhaisemmat sävellykset edustivat vahvasti modernismia. Hänen suuriin sävellysteoksiinsa kuuluvat muun muassa *Stämmor ur elementen* (1965) ja *Magnificat* (1983). 

Gräsbeck toimi musiikin lehtorina Åbo Akademissa ja johti vuosikymmenien ajan Åbo Akademin kuoro- ja orkesteritoimintaa, muun muassa kuoroja Brahe Djäknar ja Florakören. Gräsbeckin johdolla yliopiston kuorot esiintyivät menestyksekkäästi myös ulkomailla. Ylioppilaskuoro Brahe Djäknar sai vuonna 1969 nais- ja mieskuorojen luokan ensimmäisen palkinnon *Let the Peoples Sing* -kilpailussa.

Gräsbeckille myönnettiin Pro Finlandia -mitali vuonna 1982.

Gottfrid Gräsbeckin puoliso oli hammaslääkäri, pianisti La Vonne Gräsbeck (1929–2020). Heidän lapsiaan ovat viulisti Manfred Gräsbeck, pianisti Folke Gräsbeck, pianisti Solveig Gräsbeck ja laulaja Yvonne Gräsbeck.
__NOTOC__
## Lähteet
* 
* Korhonen, Kimmo 2007. ''Inventing Finnish Music: Contemporary Composers from Medieval to Modern''. 

### Viitteet
Vladislav Ardzinba

**Vladislav Ardzinba** ( , 14. toukokuuta 1945 – 4. maaliskuuta 2010) oli Abhasian, kansainvälisesti valtaosin tunnustamattoman valtion, ensimmäinen presidentti 26. marraskuuta 1994 – 12. helmikuuta 2005. Presidentin tehtävissä häntä seurasi Sergei Bagapš. Presidenttiyden lisäksi Ardzinba oli Vähän-Aasian kansojen historian ja kulttuurin tutkija sekä Abhasian tiedeakatemian jäsen. Hän oli myös ensimmäisen demokraattisesti valitun Neuvostoliiton kansanedustajain kongressin jäsen.

## Lähteet
Luhtatasku

**Luhtatasku** (*Saxicola jerdoni*) on Kaakkois-Aasiassa elävä sieppojen heimoon kuuluva lintu. Koiraan selkä on kiiltävänmusta, vatsa ja rinta valkeat. Naaraan selkä on punaruskea, kurkku valkoinen ja muu vatsapuoli vaaleanrusehtava. Silmät ovat molemmilla sukupuolilla tummanruskeat, nokka ja jalat mustat. Lintu on hyönteissyöjä. Se tekee 3-4 tumman sinivihreää munaa.

## Lähteet
Rolf Bergroth

**Rolf Johannes Bergroth** (4. elokuuta 1909 Turku – 28. tammikuuta 1995 Helsinki) oli suomalainen pianisti ja pianonsoitonopettaja.

## Ura
Rolf Bergroth opiskeli pianonsoittoa 1920-luvun lopulla kotimaassa mm. Kosti Vehasen johdolla sekä sittemmin useaan otteeseen Pariisissa. Hän piti ensikonserttinsa Helsingissä vuonna 1930. 

Bergroth niitti mainetta pianistina sekä monissa soolokonserteissaan että pianosolistina orkesterisävellysten konserteissa. Hän konsertoi Suomen ohella laajasti myös ulkomailla. Hän oli ranskalaisen pianotyylin pidetty taitaja, jonka soitto oli eleganttia ja selkeää sekä soinniltaan läpikuultavaa. Hänen tulkintansa olivat yleensä vähäeleisen klassisia. Bergroth oli arvostettu muun muassa Chopin-tulkitsijana.
 
Bergroth oli Sibelius-Akatemian pitkäaikainen pianonsoiton opettaja vuosina 1941–1978. Hän julkaisi myös esseitä.

## Julkaisuja
* Bergroth, Rolf: *Ajatuksia pianonsoitosta ja sen opetuksesta.* Helsinki 1983.

## Lähteet
* 
* Murtomäki, Veijo: Herrasmies ja pianisti. (Levyarvostelu.) *Helsingin Sanomat* 23.11.2009.

### Viitteet

## Aiheesta muualla
*
Lyhytkarvasaukko

**Lyhytkarvasaukko** eli **intiansaukko** (*Lutrogale perspicillata*) on aasialainen joissa elävä näätäeläin, sukunsa ainoa laji. Se on yksi suurimmista näätäeläimistä ja kasvaa yli metrin mittaiseksi ja painaa 7–11 kiloa. Se on IUCN:n uhanalaisuusluokituksessa vaarantunut laji.

## Lähteet

## Aiheesta muualla
*Laji.fi: Intiansaukko (''Lutrogale perspicillata'')
*iNaturalist: Intiansaukko (''Lutrogale perspicillata'')
*ITIS: Lutrogale perspicillata 
*Global Biodiversity Information Facility (GBIF): Lutrogale perspicillata
Oke

**Oke** on harvinainen suomalainen miehen nimi. Se voi olla muunnelma ruotsalaisesta nimestä Åke, mutta esiintyy myös Olavin ja Oskarin puhuttelumuotona. Okella ei ole nimipäivää. Tammikuuhun 2005 mennessä nimen on Suomessa saanut noin 100 miestä.

## Tunnettuja Okeja

* Oke Jokinen (1918–1998), suomalainen radiotoimittaja ja tietokirjailija
* Oke Peltonen (1909–2005), suomalainen pappi, opettaja ja kirjailija
* Oke Tuuri (1909–1976), suomalainen näyttelijä

## Lähteet
Holvikivi

**Holvikivi** on arkkitehtuurin käsite, jolla tarkoitetaan kiilamaisia elementtejä, joita käytetään kaaren muodostamiseen. Holvikivet tehdään yleensä kivestä.

Kaaren ylintä kiveä kutsutaan lakikiveksi. Se on usein koristeltu tai kooltaan liioiteltu. Manieristiset arkkitehdit tekivät usein kaaria, joiden huippukivi on hieman pudotettu. Kaaren lakikivi on sen tärkein kivi, sillä ilman sitä kaari ei vielä todellisesti tue rakennelmaa.

Bysantin arkkitehtuurissa holvikivet maalattiin usein vaihtelevan värisiksi.

## Lähteet

## Aiheesta muualla
Luettelo Suomen virallisen singlelistan ykkösistä vuonna 1991

Tämä on **luettelo [[Suomen virallinen lista|Suomen virallisen singlelistan]] ykkösistä 1991**, joka sisältää kärkipaikkaa hallussaan pitäneet singlet vuonna 1991.

Vuosina 1989-1993 Musiikkituottajat – IFPI Finland ry:n (entinen Suomen Ääni- ja kuvatallennetuottajat ÄKT) valtuuttamaa Suomen virallista listaa kokosi helsinkiläinen paikallisradio Radio Ykkönen. Listaa julkaistiin joka toinen viikko.

## Lista

## Katso myös

* Luettelo musiikkilistoista

## Lähteet
* Suomi soi 4: Suuri suomalainen listakirja (Tammi, 2005; toim. Jake Nyman)
Ernest Haller

**Ernest Haller** (31. toukokuuta 1896 Los Angeles, Kalifornia &ndash; 1970 Los Angeles) oli yhdysvaltalainen elokuvaaja. Haller aloitti näyttelijänä 1914, mutta siirtyi pian kuvaajaksi. Hän sai parhaan kuvauksen Oscar-palkinnon vuoden 1939 elokuvasta *[[Tuulen viemää (elokuva)|Tuulen viemää]]*. Kaikkiaan Haller oli Oscar-ehdokkaana seitsemän kertaa. Muita Hallerin kuvaamia elokuvia ovat muun muassa *[[Jezebel (elokuva)|Jezebel]]* (1938), *[[Kuohuva 20-luku]]* (1939), *[[Mildred Pierce – amerikkalainen nainen]]* (1945) ja *[[Mitä tapahtuikaan Baby Janelle?]]* (1962). Haller kuoli auto-onnettomuudessa 1970.

## Lähteet

## Aiheesta muualla
* 
*
Sosva (taajama)

**Sosva** () on kaupunkimainen taajama Sverdlovskin alueella Venäjällä. Se sijaitsee Sosvajoen varrella 100 kilometriä (rautateitse) Serovista kaakkoon. Taajamassa on Alapajevskin ja Serovin väliseltä rautatieltä haarautuvan sivuradan pääteasema. Asukkaita on 9&nbsp;400 henkeä (vuonna 2009).

Taajamassa on puunjalostusteollisuutta.

Siellä toimi vuonna 1938 perustettu, Gulag-järjestelmään kuulunut Pohjois-Uralin vankileiri, jossa oli enimmillään (vuonna 1942) 34&nbsp;400 vankia. Nykyään Sosvassa on neljä vankilaa.

Myös Hanti-Mansian Berjozovon piirin Saranpaulin maalaiskunnassa on Sosvan taajama.

## Lähteet
Roope Lipasti

**Roope Juhani Lipasti** (s. 19. heinäkuuta 1970 Helsinki) on suomalainen kirjailija ja toimittaja, joka kirjoittaa sekä lapsille että aikuisille. Hän on kirjoittanut yli 30 teosta.

## Elämä ja ura
Lipasti on koulutukseltaan filosofian maisteri. Hän opiskeli kotimaista kirjallisuutta ja filosofiaa Turun yliopistossa ja valmistui vuonna 1994. Hän on toiminut Turun ylioppilaslehden päätoimittajana. Lipasti on työskennellyt toimittajana, pakinoitsijana ja kolumnistina. Hän päätoimittaa myös *[[Turun Aika]]* -lehteä.

Lipastin ensimmäinen lastenromaani, *Vilhelmiina ja Justopään tapaus*, ilmestyi vuonna 2006. Hänen ensimmäinen aikuisille suunnattu romaaninsa *Rajanaapuri* (2012) oli Helsingin Sanomien kirjallisuuspalkintoehdokkaana. Lipastin teos *Viikinkisolmu* (2015) sai Lasten LukuVarkaus -palkinnon 2016. Sen jatko-osa *Thorin pöly* palkittiin Anni Polva -palkinnolla vuonna 2017. Vuoden 2017 Kirjan ja ruusun päivän kirja oli Lipastin teos *Elovena-tyttö – suomalaisuuden käsikirja ulkomaalaisille*. Vuonna 2023 Lipasti sai Runeberg Junior -palkinnon teoksellaan *Palavan kaupungin lapset*.

Lipasti on kirjoittanut libreton *Putkiremonttioopperaan* (kantaesitys Turussa 2011) ja *Salapoliisioopperaan* (ensi-ilta tammikuussa 2014) sekä käsikirjoittanut turkulaiselle Linnateatterille näytelmän *Rempallaan*.

Lipasti asuu Liedossa. Hänellä on neljä lasta.

## Teokset
### Aikuisten kirjat
* 
* 
* 
* 
* 
* 
* 
* 
* 
* 
* 
* 
* 
* 
* *Kuuma linja.* Jyväskylä: Atena, 2025. 

### Lastenkirjat
* *Ystäväni Pasilli* (WSOY 2009)
* *Terveisin Robinson Saarinen* (WSOY 2010)
* *Palavan kaupungin lapset* (2022)
* *Rauniokaupungin lapset* (2023)

;Vilhelmiina
* *Vilhelmiina ja Juustopään tapaus* (WSOY 2006)
* *Vilhelmiina ja vaaralliset kirjat* (WSOY 2007)
* *Vilhelmiina ja vanha röyhyttelijä* (WSOY 2012)

;Viikinkitrilogia
* 
* 
* 

;Lätkä-Lauri
* 
* 
* 
* 
* 
*             
* 
* 
* 
* 
* Lätkä-Lauri ja NHL-Kuume.  

;Oskari Onniston käsittämättömät vastoinkäymiset
* 
* 

;Rudolf Rosvo
* 
* 

;Aavepartio
* 
* 
* 
* 

;Kopterijengi T-RX
* 
* 
* 
* 
* 

### Muut
* Pihalla – erään remontin anatomia (Kustannusmajakka 2006)
* Menittekö te bussilla naimisiin? (Edita 2008)
* 

## Lähteet

## Aiheesta muualla
* Roope Lipasti Atenan sivuilla
* Roope Lipastin kolumneja Ylen sivustolla
* Lipastin ''Teini talossa'' -blogi Meilläkotona.fi-sivustolla
* Karonen, Vesa: Roope Lipastin romaanissa ihmisten ongelmat muuttuvat huumoriksi (Arvio teoksesta *Perunkirjoitus*) HS.fi. 25.8.2013.
* Viertola, Mari: Persoonallinen personal trainer (Arvio teoksesta *Linnan juhlat*) TS.fi. 9.8.2015.
Siniritariyökkönen

**Siniritariyökkönen** (*Catocala fraxini*) on ritariyökkösiin kuuluva, kookas perhoslaji. Se on Suomen kookkain yökköslaji ja muutenkin yksi suurikokoisimmista perhoslajeista.

## Koko ja ulkonäkö
Siniritariyökkönen on huomattavan kookas laji, ja sen siipienkärkiväli vaihtelee 86&ndash;96&nbsp;mm. Siipien vaalean alapinnan ansiosta lennossa laji näyttää helposti tätäkin suuremmalta. Etusiipien harmaankirjava kuviointi naamioi kuitenkin lepäävän perhosen erinomaisesti ympäristöönsä. Etusiivet ovat kauttaaltaan harmaan eri sävyjen kuvioimat ja niissä on selvästi erottuva vaalea täplä sekä jyrkästi mutkitteleva ulompi poikkiviiru. Etusiiven keskiosa on siiven etureunan puolelta selvästi tummentunut ja siinä erottuu harmaankirjava munuaistäplä. Takasiivet, jotka jäävät perhosen levätessä etusiipien alle piiloon, ovat tummat ja niiden poikki kulkee leveä, vaaleansininen poikkiraita. Erityisesti takasiipien värityksen vuoksi siniritariyökköstä ei ole mahdollista sekoittaa muihin perhoslajeihin.

Lajista tunnetaan etusiiviltään vihertävän harmaa värimuoto f. *moerens*.

## Levinneisyys ja lentoaika
Laji esiintyy Euroopassa ja Aasian pohjoisosissa. Harhailijoita on tavattu Islannissa saakka. Suomessa se on sukunsa yleisin laji ja yleinen lähes koko maassa ja havaintoja on pohjoisinta Lappia myöten. Aikuiset perhoset lentävät yhtenä sukupolvena alkusyksyllä elokuun puolivälistä lokakuun alkuun, huipun ollessa elo-syyskuun vaihteessa.

## Elinympäristö ja elintavat
Siniritariyökkönen viihtyy lehdoissa sekä lehti- ja sekametsissä, mutta myös kulttuuriympäristöissä kuten puistossa ja puutarhoissa. Laji lentää öisin ja hakeutuu usein valolle. Ehkä helpoimmin siniritariyökkösen tapaakin ulkovalojen läheisyydestä. Aikuisia perhosia houkuttelee valoakin tehokkaammin ateriointi perhosbaareissa. Hyvinä vuosina laji voi olla erittäin runsaslukuinen, kun huonompina havaintoja tehdään vain harvakseltaan. Kookas ritariyökkönen on lepakoille mieluinen saalis.

Munat talvehtivat.

## Ravintokasvi
Toukka elää pääasiassa metsähaavalla (*Populus tremula*), mutta myös monilla muilla lehtipuilla kuten koivuilla (*Betula*) ja lehtosaarnella (*Fraxinus excelsior*).

## Lähteet

## Aiheesta muualla
* Suomen Perhoset: Siniritariyökkönen
* Suomen perhostutkijain seura 
* Bestimmungshilfe des Lepiforums 
* Moths and Butterflies of Europe and North Africa
Pikkupääskykahlaaja

**Pikkupääskykahlaaja** (*Glareola lactea*) on eteläaasialainen rantalintu. Sen esiintymisalue ulottuu itäisestä Afganistanista ja Pakistanista Intiaan, Sri Lankaan ja Bangladeshiin, ja sieltä Etelä-Kiinaan, Myanmariin, Thaimaahan, Laosiin ja Kambodžaan. Lajin holotyypin kuvaili Temminck Bengalista vuonna 1820. Muista kahlaajista poiketen pikkupääskykahlaaja pyydystää myös lentäviä hyönteisiä.

## Lähteet
Johann Friedrich von Eschscholtz

**Johann Friedrich Eschscholtz** (12. marraskuuta (J: 1. marraskuuta) 1793 Tartto, Liivinmaan kuvernementti – 19. toukokuuta (J: 7. toukokuuta) 1831 Tartto) oli venäläinen, baltiansaksalaista syntyperää ollut lääkäri sekä kasvi-, eläin- ja hyönteistieteilijä.

Eschscholtz opiskeli Tarton yliopistossa lääketiedettä. Siellä hän myös työskenteli pääosan elämästään, ensin anatomian ylimääräisenä professorina 1819, eläintieteellisen kabinetin johtajana 1822, ja anatomian professorina 1828 alkaen.
 
Vuosina 1815–1818 Eschscholtz toimi lääkärinä venäläisellä Otto von Kotzebuen johtamalla *Rjurik*-aluksen maailmanympäripurjehduksella. Hän keräsi näytteitä sekä neotrooppiselta alueelta, Tyyneltämereltä että Beringinmereltä ja sen ympäristöstä. Retken tulokset julkaistiin Berliinissä ilmestyneessä *Entomographien*-julkaisusarjassa 1822. Eschscholtz osallistui myös toiseen Kotzebuen johtamaan maailmanympäripurjehdukseen 1823–1826, tuolloin *Predprijatije*-laivalla. Hän keräsi laajan eläinkokoelman, pääasiassa kovakuoriaisia, tropiikista, Aleuteilta, Sitkasta ja Kaliforniasta.

Eschscholtz kuvasi lukuisia eläinlajeja ja muun muassa ensimmäisen terhomatojen pääjaksoon kuuluvan eläimen.

Eschscholtzin mukaan on nimetty tuliunikkojen *Eschscholzia* kasvisuku (muun muassa kaliforniantuliunikko *E. californica*). Kotzebue nimesi yhden Marshallsaariten saarista Eschscholtzin atolliksi. Vuonna 1946 saari nimettiin uudelleen Bikinin atolliksi. Eschscholtzinlahti taas sijaitsee Alaskassa laajemman Kotzebue Sound -lahden sisäosassa.

Eschscholtzin nimeämien kasvien tieteellisen nimen perässä käytetään nimen jälkeen liitettävää auktorilyhennettä **Eschsch.**.

## Julkaisuja
Eschscholtzin tieteelliset kirjoitukset käsittelivät ensisijaisesti selkärangattomien eläinten systematiikkaa ja morfologiaa ja koralliriuttojen biologiaa.
* *Ideen zur Aneinanderreihung der rückgratigen Thiere, auf vergleichende Anatomie gegründet*, Tartto 1819 
* *Beschreibung des innern Skelets einiger Insecten (Gryllotalpa)*, Tartto 1820 
* *Entomographien*, 1. osa, Berliini 1823 
* *Species insectorum novae descriptae (Carabicini)*, Moskova 1823
* *Dissertatio de coleopterorum genere Passalus*, Mem. Soc. I. Nat. Moscou, 1829 
* *Zoologischer Atlas, enthaltend Abbildungen und Beschreibungen neuer Thierarten, während des Flottcapitains von Kotzebue zweiter Reise um die Welt, auf der Russisch-Kaiserlichen Kriegsschlupp Predpriaetie in den Jahren 1823—1826*, osat 1-5, Berliini 1829—1833
* *System der Acalephen. Eine ausführliche Beschreibung aller medusenartigen Strahlthiere*, Berliini 1829
* *Ueberischt der zoologischen Ausbeute*. — Teoksessa: Kotzebue, Reise um die Welt i. d. Jahren 1823, 24, 25 u. 26, Weimar 1830 
* *Beschreibung der Auchinia, einer neuen Gattung der Mollusken*, Pietari 1835 

## Lähteet
Irbit

**Irbit** () on kaupunki Sverdlovskin alueella Venäjällä. Se sijaitsee Nitsaan laskevan Irbit-joen suussa 204 kilometriä Jekaterinburgista koilliseen. Kaupungin kautta kulkee Artjomovskin ja Mežduretšenskin välinen rautatie. Asukkaita on 41&nbsp;400 henkeä (vuonna 2009).

Vuonna 1631 paikalle perustettiin Irbitin kauppataajama, jossa pidettiin vuosittain suuret markkinat. Vuonna 1775 siitä tuli Tobolskin lääniin kuulunut kaupunki ja vuonna 1781 Permin lääniin kuuluneen kihlakunnan keskus. 1800-luvulla Irbitin markkinoiden liikevaihto oli Venäjän toiseksi suurin Nižni Novgorodin markkinoiden jälkeen. Kaupunki oli Euroopan tärkeimpiä turkiskaupan keskuksia. Jäätyään syrjään Siperian radasta kaupungin kaupallinen merkitys alkoi vähentyä. 1920–1930-luvuilla Irbitistä muodostui teollisuuskaupunki, jonka kasvua nopeuttivat toisen maailmansodan aikana sinne evakuoidut tehtaat.

Nykyään Irbit on maatalousalueen keskus, jossa on mm. konepaja-, kemian ja elintarviketeollisuutta. Kaupungissa toimii teatteri, kotiseutumuseo ja taidegalleria. Nähtävyyksiin kuuluvat vanhat kauppiastalot. Lähistöllä sijaitsee 1000-luvulla rakennettu Irbitin muinaislinna.

## Lähteet

## Aiheesta muualla

* Irbitin kaupungin sivusto
Nitsa

**Nitsa** () on Obin vesistöön kuuluvan Turan sivujoki Sverdlovskin alueella Venäjällä. Sen muodostavat Neiva ja Rež -joet. Nitsan pituus on 262 kilometriä (Neiva mukaan laskettuna 556 kilometriä) ja valuma-alueen laajuus 22&nbsp;300 neliökilometriä.

Joki virtaa Länsi-Siperian alangolla kohti kaakkoa. Se on liikennöintikelpoinen. Tärkein sivujoki on Irbit, jonka suussa sijaitsee Irbitin kaupunki.

## Lähteet
Turinsk

**Turinsk** () on kaupunki Sverdlovskin alueella Venäjällä. Se sijaitsee Tura-joen rannalla 263 kilometriä Jekaterinburgista koilliseen. Kaupungin kautta kulkee Artjomovskin ja Mežduretšenskin välinen rautatie (Turinsk Uralskin asema). Asukkaita on 18&nbsp;200 henkeä (vuonna 2009).

Vuonna 1600 venäläiset perustivat Turinskin linnoituksen Jermakin vuonna 1581 hävittämän ostjakkiruhtinas Jepanzan hallintokaupungin Jepantšinin paikalle. Verhoturjen ja Tjumenin puolimatkassa sijainnut linnoitus valvoi Euroopan-puoleisen Venäjän ja Siperian välistä vesireittiä. 1600-luvun alussa se oli Siperian asuttamisen keskus. 1700-luvun loppupuolella kaupunki menetti strategisen merkityksensä Jekaterinburgin ja Tjumenin välisen maantien rakentamisen seurauksena. Vuosina 1830–1850 siellä asui karkotettuja dekabristeja (Ivan Annenkov, Nikolai Basargin, Jevgeni Obolenski, Ivan Puštšin ym.).

Nykyään Turinskissa on sellu- ja paperitehdas sekä muuta puunjalostus- ja elintarviketeollisuutta. Nähtävyyksiin kuuluvat varhaista klassismia edustava Vapahtajan kirkko (1786), barokkityylisesti koristeltu Herran temppeliin tuomisen kirkko (1751), empiretyylinen kauppias Tširkovin talo (1884–1896) sekä koristeelliset puiset asuintalot.

## Lähteet

## Aiheesta muualla
* Turinskin kaupungin sivusto
Aasianuikkukana

**Aasianuikkukana**, aikaisemmalta nimeltään **aasianuimarikana** (*Heliopais personatus*) on uikkukanojen heimoon kuuluva vesilintu. Se elää hajanaisella ja pienellä alueella Kaakkois-Aasiassa. Lajia tavataan paikoittain Bangladeshissa, Kambodžassa, Laosissa, Myanmarissa ja Vietnamissa. Aasianuikkukana on luokiteltu äärimmäisen uhanalaiseksi, koska sen elinalueiksi sopivat kosteikot ja alankojen joenvarsimetsät ovat vähenemässä. Lajin kanta on laskenut nopeasti, ja täysikasvuisten aasianuikkukanojen määräksi arvioidaan 100–300 yksilöä.

Aasianuikkukana kasvaa noin 53 senttiä pitkäksi. Sen räpyläliuskat ovat keltaiset, mutta muuten jalat ovat kirkkaanvihreät. Päälaki, naama ja kurkku ovat mustat, ja naaralla kurkun reunat ja keskusta ovat valkoiset. Koiraalla on valkoista vain kurkun reunoilla.

## Lähteet
Ervi Sirén

**Ervi Anneli Sirén** (s. 1948) on suomalainen tanssitaiteilija ja koreografi. Sirén edustaa nykytanssia ja on vaikuttanut voimakkaasti suomalaiseen tanssitaiteeseen 1970-luvulta lähtien.

Vuosina 1974–1980 Sirén oli tanssijana tanssiteatteri Rollossa, jossa hän työskenteli monien tunnettujen koreografien kanssa. Sen jälkeen hän on toiminut vapaana freelancer-tanssitaiteilijana. 1980- ja 1990-luvuilla hän työskenteli lisäksi Teatterikorkeakoulun tuntiopettajana sekä koulun tanssitaiteen ja liikunnan lehtorina. Vuosina 1998–2007 hän oli korkeakoulun tanssitaiteen professori, opetusalanaan tanssijantyö. Vuosina 2000–2004 hän toimi myös korkeakoulun tanssitaiteen laitoksen johtajana vuorotellen professori Marjo Kuuselan kanssa. Sirénin antama opetus on sisältänyt niin tanssitekniikkaa, tanssijantyön kokonaisuutta kuin koreografioiden luomista. Pitkäaikaisen opetustyönsä kautta hänellä on ollut merkittävä vaikutus suomalaisten tanssitaiteilijoiden koulutukseen ja laajemminkin tanssitaiteeseen.

Koko taiteilijanuransa ajan Sirén on tutkinut ja kehittänyt sekä omaa työskentelytapaansa että opetusajatteluaan, joissa korostuu liikettä hienovaraisesti mutta syvästi ymmärtävä ote. 

Sirénille myönnettiin Pro Finlandia -mitali vuonna 2000 ja taiteilijaeläke 2015.

## Lähteet
*Ervi Sirén – taiteellinen toiminta
*Zodiak: Ervi Sirén – Viita 

### Viitteet
Tavda (kaupunki)

**Tavda** () on kaupunki Sverdlovskin alueella Venäjällä. Se sijaitsee Tavda-joen rannalla 360 kilometriä Jekaterinburgista koilliseen. Kaupungin kautta kulkee Artjomovskin ja Mežduretšenskin välinen rautatie. Asukkaita on 38&nbsp;100 henkeä (vuonna 2009).

Paikkakunta on saanut alkunsa vuonna 1910 perustetusta metsätyöläisten asutuksesta. Vuosina 1912–1916 rakennettiin Irbitistä Tavda-joelle johtanut rautatie. Vuonna 1937 Tavdasta tuli kaupunki. Vuodesta 1942 lähtien siellä toimi Gulag-järjestelmään kuulunut Itä-Uralin vankileiri, jolla oli enimmillään yli 30&nbsp;000 vankia. Vuosina 1942–1945 oli myös erillinen Tavdan vankileiri. 

Nykyään kaupungissa on lähinnä puunjalostusteollisuutta. Nähtävyyksiin kuuluu vuonna 1975 avattu metsä- ja puunjalostusteollisuuden museo.

## Lähteet

## Aiheesta muualla
* Epävirallinen kaupunkisivusto